Nogometni savez Herceg-Bosne
Nogometni savez Hrvatske Republike Herceg-Bosne ili samo Nogometni savez Herceg-Bosne, skraćeno NSHB, bila je krovna organizacija hrvatskih nogometnih timova u Hrvatskoj Republici Herceg-Bosni u Bosni i Hercegovini, tokom rata u BiH i poslijeratnom periodu. Tokom ratnog perioda sva tri naroda organizirala su nogometna takmičenja na teritoriji koju su kontrolirali, s tim da su FIFA i UEFA priznali samo Nogometni savez Bosne i Hercegovine. Gašenjem Herceg-Bosne, njen nogometni savez priključio se državnom.